Vaška skupnost Komen

Komen 120 a

6223 Komen

vs.komen@komen.si

Komen, 20. 3. 2019

**Zapisnik 1. delovnega sestanka odbora VS Komen pri županu Eriku Modicu,**

**ki je potekal**

**v torek, 26. 3. 2019 ob 17.00 uri v prostorih Občine Komen, Komen 86.**

**Prisotni:** župan Erik Modic, Darko Žiberna, Primož Gustinčič, Irena Godnič

**Opravičeni**: Kristina Božič, Nejc Zupančič

**Dnevni red**:

1. obnova kulturnega doma Komen,
2. širitev javne razsvetljave,
3. trgovina Tuš,
4. sprememba OPN,
5. razno.

**Ad 1.** Župan predstavi načrt obnove kulturnega doma Komen in sicer :

* obnova temeljev s poglobitvijo,
* prerazporeditev prostorov v kleti z dodano malo pisarno z namenom zvočne izolacije med prostori v predvideni uporabi Pihalnega orkestra in zbora Cominum
* postavitev medetažne plošče z ohranitvijo fresk,
* razširitev školjke odra ter podaljšanje odra,
* razširitev prostora knjižnice čez celoten tloris in dodatna soba s kotičkom za simultano prevajanje,
* postavitev dvigala.

Z naštetimi posegi se člani VS Komen strinjajo.

SKLEP: Župan ima vsesplošni konsenz, tudi s strani OŠ Komen, GŠ Sežana, ter Knjižnice Sežana in zbora Cominum, Pihalnega orkestra, zato lahko odda vlogo za izdelavo novega načrta obnove kulturnega doma Komen.

**Ad 2**. Župan predstavi načrt javne razsvetljave. in sicer:

Člani VS Komen predlagajo, da se najprej usposobi obstoječo razsvetljavo glede na možnosti.

Darko Žiberna izpostavi javno razsvetljavo na poti do pokopališča, 7 svetilk, ki ne svetijo. Zanima ga, zakaj se ne vzdržuje že obstoječe osvetljave. Z informacijo Emila Grmeka, da je stanje omenjenih svetilk zelo slabo ter da je električna napeljava uničena se razprava zaključi s sklepom.

SKLEP: VS Komen bo z županovim dovoljenjem in svojimi sredstvi ugotovila stanje svetilk ter se nadaljnjo dogovarjala z Občino o ponovni razsvetljavi poti do pokopališča.

**Ad 3.** Župan predstavi načrt širitve trgovine Tuš s povečanjem trgovinske površine in parkirišča. Pozove VS Komen, da izbere svojega člana v komisijo, ki se bo ukvarjala s tem projektom. Ostali člani komisije so Bojan Žvanut, Mojca Senegačnik, ter Ireno Balantič. Prvi sestanek komisije bo v torek, 2. 4. 2016 ob 16.00 na Občini Komen.

SKLEP: VS Komen bodo na redni seji, v ponedeljek 1. 4. 2019, določili svojega kandidata v komisijo.

**Ad 4.** Županpredstavi načrtovane popravke v OPN. Za lažje razumevanje je Darko Žiberna razgrnil zemljevid dela Komna, kjer so največje težave z mejami. Po razpravi se poda predlog odstopanja gradbene linije za 2metra od parcelne meje.

**Ad 5.** Župan obvesti:

* o namestitvi e polnilnice za avtomobile in kolesa na lokacijo pod cerkvijo,
* o oddani vlogi za obvoznico ob Aluminiju na Direkciji RS za ceste,
* o načrtovani izgradnji športnega igrišča na Grofovski z možnostjo postavitve balona,
* o načrtovanem odkupu Aluminijeve menze na dražbi v višini 80.000EUR, katero bi preuredili v medgeneracijski objekt, v katerem bi se izvajalo tudi dnevno varstvo starostnikov.

Darko Žiberna predstavi prioritetne načrte mandatnega sestava VS Komen in sicer:

* ekologija, poziv vaščanom pri urejenosti kraja in ravnanju z odpadki, izdelava letakov in obvestilnih tabel.

Podana je pripomba o že postavljenih ekoloških otokih. Pomanjkljiva izdelava, manjkajo še prednje stranice ograje z manjšo dostopno odprtino. Župan se strinja s pobudo VS, da se ekološki otok v JV delu vasi z zasebne parcele premakne na občinsko parcelo s soglasjem tam stanujočih vaščanov z namenom izdelave podlage in zaprtja smetnjakov z ograjo.

* postavitev pločnika in primerne razsvetljave na poti od OŠ Komen do Divč.

Županu se predstavi nevarnost tega odseka poti v jutranjih in večernih urah, ter zimskem času in slabem vremenu. Skrb gre na račun šolarjev, ki po tej poti hodijo dnevno. Župan pove, da je projektna dokumentacija že oddana na Direkciji RS za promet.

* postavitev otroških igral in igrišča za košarko, mali nogomet.

Predlaga se ureditev Malega trga v prostor za druženje, brez večjih posegov in sicer z 1-2 igrali, klopjo, košem za smeti, ograjo, eventualno zasaditvijo dreves. Župan izrazi zadržek v zvezi s stroški letnih pregledov igral (500EUR).

SKLEP: VS Komen pridobi dodatne informacije v zvezi s postavitvijo igral in okvirnimi stroški postavitve ter vzdrževanja.

Predlaga se postavitev asfaltne podlage z mrežo in 2 košev ter 2 mini golov na sedanji travnati površini , bivšega šolskega igrišča ob stari šoli. Župan se strinja, pod pogojem, da se najprej ugotovi stanje podpornih zidov.

SKLEP: VS Komen pridobi vse potrebne informacije o možni izvedbi igrišča.

* Postavitev kamnitega šolskega portala – vrat stare šole v Komnu na primeren prostor

Župan se strinja s pobudo in ne vidi ovir s strani Občine.

Pred zaključkom delovnega sestanka se sprejete sklepe VS obnovi in dogovori o nadaljnjem sodelovanju z županom na redni seji VS Komen, ko bodo s strani VS pridobljene potrebne informacije za realizacijo načrtovanih projektov.

Sestanek je bil zaključen ob 18.20.

Zapisala Irena Godnič.

Overovatelja:

Darko Žiberna

Primož Gustinčič

V vednost:

Župan Erik Modic

Člani VO VS Komen